Държавен вестник, бр. 14, 2010 г., стр. 23

БРОЙ  14	
Д Ъ Р Ж А В Е Н  В Е С Т Н И К 	
СТР.  23  
Чл. 25. (1) Главното управление организира 
дейността си в управления, отдели и сектори.
(2) Структурата и щатно-длъжностното раз-
писание на главното управление се приемат 
от управителния съвет и се утвърждават от 
главния директор.
(3) Функционалните задължения на управлени-
ята, отделите и секторите и длъжностните харак-
теристики се утвърждават от главния директор.
(4) Ръководителите на структурните звена 
в главното управление се назначават и осво-
бождават от длъжност от главния директор.
Раздел III
Поделения на предприятието
Чл. 26. (1) Поделенията на предприятието са:
1. строително поделение със седалище София;
2. строително поделение със седалище Враца;
3. строително поделение със седалище 
Плевен;
4. строително поделение със седалище Варна;
5. строително поделение със седалище Стара 
Загора;
6. строително поделение със седалище 
Пловдив.
(2) Поделенията по ал. 1 се създават и 
закриват от министъра на регионалното раз-
витие и благоустройството по предложение на 
управителния съвет на предприятието.
(3) Главният директор на предприятието 
определя категориите на поделенията по ал. 1 
съобразно изпълнявания обем строително-мон-
тажни работи и възложените публични задачи.
Чл. 27. Поделенията по чл. 26: 
1. се представляват от своя директор;
2. водят самостоятелно счетоводство и със-
тавят отделен финансов отчет в съответствие 
със Закона за счетоводството и счетоводните 
стандарти; 
3. откриват разплащателни и по Закона за 
данък добавена стойност сметки в банки съ-
гласно предоставените пълномощни от главния 
директор; 
4. се разчитат пряко или по ред, определен 
от главното управление на предприятието, с 
републиканския бюджет и бюджета на Наци-
оналния осигурителен институт;
5. имат свой печат;
6. сключват от свое име, за своя сметка и 
на своя отговорност търговски, туристически 
и други договори съгласно предоставените 
пълномощни от главния директор;
7. водят от свое име и за своя сметка съ-
дебни и арбитражни дела;
8. задължително отчисляват и превеждат в 
указаните срокове определените им финансови 
средства за главното управление.
Чл. 28. Печатът на поделенията е същият 
както на държавното предприятие „Строител-
ство и възстановяване“, като в долната му част 
вместо „ГУСВ“ се изписва текстът „поделение“, 
съответно: София , Враца, Плевен, Варна, Стара 
Загора, Пловдив.
Чл. 29. Поделенията на предприятието могат 
да бъдат равнопоставени участници в между-
народни, национални и регионални търгове, 
обявени в изпълнение на проекти, финанси-
рани от международни финансови институции 
и международни програми, както и по Закона 
за обществените поръчки. 
Чл. 30. (1) Поделението на предприятието 
се ръководи и представлява от директор.
(2) Директорът на поделението се назначава 
и освобождава от длъжност от главния директор 
на предприятието.
Чл. 31. (1) Директорът на поделението:
1. организира, ръководи и контролира ця-
лостната дейност на поделението;
2. представлява поделението  пред съдили-
щата, пред местните органи и пред трети лица 
в страната;
3. сключва договори, свързани с дейност-
та на поделението, след упълномощаване от 
главния директор;
4. осъществява взаимодействие с компетент-
ните регионални и местни органи и организира 
изпълнението на основните публични задачи, 
възложени на поделението;
5. изпълнява и други функции, възложени 
му с нормативни актове или със заповед на 
главния директор;
6. отчита своята дейност и предоставя ин-
формация пред главния директор по ред и в 
срок, определени в заповед на главния директор 
на предприятието.
(2) При отсъствие на директора на поделе-
нието той се замества от главния инженер на 
поделението или определен от него с писмена 
заповед служител след съгласуване с главния 
директор, в която се посочва и обемът на 
правомощията по време на заместването му.
Чл. 32. (1) Поделенията организират дей-
ността си в отдели и служби, определени в 
заповед на главния директор на предприятието.
(2) Отделите и службите по ал. 1 се ръководят 
от началници, функционалните задължения на 
които се определят от директора на поделението.
Г л а в а  п е т а
ОРГАНИЗАЦИЯ НА РАБОТА
Чл. 33. (1) В изпълнение на функциите 
и поставените задачи структурните звена в 
главното управление на предприятието и в 
управленията на поделенията изготвят пла-
нове, програми, становища, отчети, доклади, 
докладни записки, анализи, прогнози, оферти, 
инструкции, проекти на решения, отговори и 
др. по конкретни въпроси, вътрешни актове и 
проекти на нормативни актове.
(2) Главният директор на предприятието в 
кръга на своите правомощия издава правилници, 
наредби, инструкции и заповеди, а директорите 
на поделения – инструкции и заповеди.